## Odluka Ustavnog suda Republike Hrvatske broj: U-VII-914/2001, U-VII-928/2001 od 9. svibnja 2001.

### NN 43/2001 (11.5.2001.), Odluka Ustavnog suda Republike Hrvatske broj: U-VII-914/2001, U-VII-928/2001 od 9. svibnja 2001.

# USTAVNI SUD REPUBLIKE HRVATSKE

if !supportEmptyParas endif

721

Ustavni sud Republike Hrvatske u Vijeću za rješava­nje izbornih sporova,
u sastavu sutki­nja: Agata Račan, predsjednik Vijeća te suci Ivan Matija i Vice
Vukojević, članovi Vijeća, rješavajući u povodu žalbe za zaštitu izbornog prava
Hrvatske demokratske zajednice, Gradski odbor Opatija, koji zastupa Antun Onsea
i žalbe Hrvatske socijalno liberalne stranke, Ogranak Opatija, koji zastupa
Antun Kelava, na sjednici održanoj 9. svib­nja 2001. godine, jednoglasno je
donio

## ODLUKU

I. Usvajaju se žalbe Hrvatske demokratske zajednice, Gradski odbor
Opatija i Hrvatske socijalno liberalne stranke, Ogranak Opatija, i poništava se
rješe­nje Županijskog izbornog povjerenstva Primorsko-goranske županije, klasa:
013-01/01-01/1 urbroj: 2170-11-11-01-7 od 5. svib­nja 2001. godine.

II. Poništava se prihvat i objava kao pravova­ljane Nezavisne gradske
liste Grada Opatije, objav­ljene pod rednim brojem VIII. u »Novom listu« od 3.
svib­nja 2001. godine.

III. Ova odluka objavit će se na isti način na koji je objav­ljena lista
kandidata iz točke II. ove odluke.

IV. Ova odluka objavit će se u »Narodnim novinama«.

```
Obrazlože­nje
```

1. U izreci navedenim rješe­njem
Županijskog izbornog povje­ren­stva Primorsko-goranske županije, poništene su
rad­nje Grad­­skog izbornog povjerenstva Grada Opatije i to one koje se odnose
na prihvaća­nje i objav­ljiva­nje pravova­ljanom Nezavisne grad­ske liste pod
red. br. VIII. nosite­lja Amira Muzura, dr. med., u dijelu koji se odnosi na
kandidata pod red. br. 13. Julijana Dobrinića, dipl. ing. iz Ike, ul. Cvjetni
put 4., te je određeno ponav­lja­nje poništenih rad­nji u postupku kandidira­nja
i to u roku od 12 sati od primitka tog rješe­nja, pod prijet­njom nepravova­ljanosti
navedene kandidacijske liste.

2. Podnosite­lj Hrvatska
demokratska zajednica, Gradski odbor Opatija, u žalbi iznosi da se na
Nezavisnoj gradskoj listi pod red. br. VIII., nosite­lja Amira Muzura, dr.
med., pod br. 13. nalazi kandidat Julijan Dobrinić, koji ima prebivalište na
području druge jedinice lokalne samouprave (Lovran). Ističe da kandidat ne ispu­njava
zakonom propisani uvjet prebivališta na području jedinice za čije se
predstavničko tijelo izbori provode, te da zakon ne propisuje ni razloge ni
dodatne rokove za isprav­lja­nje ili dopunu liste kandidata. Podnosite­lj
smatra da je navedena kandidacijska lista nepotpuna i neuredna i da ta lista ne
može ići da­lje u izborni postupak.

U žalbi Hrvatske socijalno
liberalne stranke, Ogranak Opatija, ističe se da je osporeno rješe­nje uteme­ljeno
na odredbi koja nije mjerodavna za postupak kandidira­nja i predlaga­nja liste
kandidata.

Podnosite­lji predlažu da
Ustavni sud utvrdi nepravova­ljanost osporene liste i da tu listu poništi.

3. Tijekom postupka, Ustavni
sud je pribavio spis predmeta, a nosite­lj Nezavisne gradske liste Grada Opatije,
dostavio je Sudu očitova­nje u svezi s osporenim rješe­njem.

*Žalbe su osnovane.*

4. Odredbom članka 2. stavka
2. Zakona o izboru članova predstavničkih tijela jedinica lokalne i područne
(re­gionalne) samouprave (»Narodne novine«, broj 33/01 –  u da­lj­njem tekstu: Zakon) propisano je da
se za člana predstavničkog tijela jedinice može kandidirati i biti izabran
hrvatski držav­ljanin s navršenih 18 godina života koji ima prebivalište na
području jedinice za čije se predstavničko tijelo izbori provode.

Prema odredbi
članka 15. stavak 1. Zakona, u prijedlogu liste obvezno se navode imena i
prezimena kandidata, nacionalnost, adrese i jedinstveni matični brojevi
kandidata predloženih na listi, a prema odredbi stavka 2. toga članka, u
prijedlogu liste obvezatno se navodi i naziv liste, a kandidati moraju na listi
biti poredani od rednog broja 1. do zak­ljučno rednog broja koliko se članova
predstavničkog tijela bira na izborima. Odredbom članka 15. stavak 3. Zakona,
propisano je da će se lista smatrati potpunom ako nakon predaje lista postane
nepotpuna zbog smrti nekog od pred­loženih kandidata, a ime kandidata će se
izbrisati s liste.

Odredbom članka
16. Zakona propisano je da će nadležno izborno povjerenstvo sastaviti i u
javnim glasilima objaviti sve pravova­ljano predložene liste za izbor članova
predstavničkih tijela, kao i zbirnu listu, i to u roku od 48 sati od isteka
roka propisanog za postupak kandidira­nja i podnoše­nja lista.

5. Osporenim rješe­njem,
u povodu prigovora podnosite­lja ovih žalbi, na prihvaćene i objav­ljene liste
Gradskog izbornog po­vjerenstva Grada Opatije, Županijsko izborno povjerenstvo
utvrdilo je da kandidat Nezavisne gradske liste Grada Opatije, pod rednim
brojem 13., Julijan Dobrinić, Hrvat, iz Ike, Cvjetni put 4, JMBG: 0711945362301,
nema prabivalište na području Grada Opatije – jedinice za čije se predstavničko
tijelo izbori provode.

S obzirom na
navedeno, nadležno izborno povjerenstvo je utvrdilo da je Nezavisna gradska
lista u dijelu u kojem se odnosi na tog kandidata, nepravova­ljana i uputilo
Gradsko izborno povjerenstvo da pozove podnosite­lja prijave osporene liste da
istu upotpuni.

6. Postupak
kandidira­nja, predlaga­nja liste kandidata i utvr­điva­nja pravova­ljanosti
kandidacijskih lista za izbor članova pred­stavničkih tijela jedinica lokalne i
područne (re­gionalne) samouprave, uređen je odredbama članaka 11. do 16.
Zakona.

Razmatra­njem
spisa predmeta Ustavni sud je utvrdio da kandidat pod rednim brojem 13.
Nezavisne gradske liste, prihvaćene i objav­ljene u »Novom listu« od 3. svib­nja
2001. godine, nema prebivalište na području Grada Opatije do isteka zakonom
propisanog roka. To znači da kandidat ne ispu­njava uvjet propisan od­redbom
stavka 2. članka 2. Zakona, kojom je propisano da se za člana predstavničkog
tijela jedinice može kandidirati i biti izabran hrvatski držav­ljanin s
navršenih 18 godina života koji ima pre­bivalište na području jedinice za čije
se predstavničko tijelo izbori provode. Zbog navedenog, Nezavisna gradska lista
Grada Opatije ne sadrži potreban broj kandidata u smislu odredbe članka 15.
stavka 2. Zakona.

Odredbom članka
15. stavak 3. Zakona, propisan je izuzetak (nastup smrti kandidata predloženog
na listi, nakon predaje liste), u kojem se kandidacijska lista ima smatrati
potpunom. Navedena odredba Zakona, kao ni neka druga odredba tog Zakona, ne
propisuje mogućnost dopu­njava­nja liste kandidata nakon isteka roka u kojem
prijedlozi lista moraju biti dostav­ljeni nadležnom izbornom povjerenstvu
jedinice za čije se predstavničko tijelo izbori provode. Stoga osporeno rješe­nje,
kojim je kandidacijska lista djelomič­no poništena i kojim je omogućen ispravak
i dopuna prijedloga liste kandidata, nakon isteka Zakonom propisanih rokova,
nije uteme­ljeno na odredbama članka 15. i 16. Zakona.

7. Slijedom
navedenog, na teme­lju odredbe članka 129. podstavka 9. Ustava Republike
Hrvatske, odredbe članka 88. Ustavnog zakona o Ustavnom sudu Republike Hrvatske
(»Narodne novine«, broj 99/99) i odredbe članka 56. Zakona o izboru članova
predstavničkih tijela jedinica lokalne i područne (re­gionalne) samouprave,
Ustavni sud odlučio je kao u izreci.

Odluka iz točke IV. izreke
ove odluke donesena je u smislu odredbe članka 28. Ustavnog zakona.

Broj:
U-VII-914/2001
       U-VII-928/2001
Zagreb, 9. svib­nja 2001.

USTAVNI SUD REPUBLIKE HRVATSKE

Predsjednik Vijeća
**Agata Račan,** v. r.

if !supportEmptyParas endif

Odluka, NN 43/2001-721